Jaguarundi

**Jaguarundi** (*Herpailurus yagouaroundi*) je divlja mačka koja nastanjuje obje Amerike, i to od srednje Argentine na jugu do sjevernog Meksika, kroz Srednju i Južnu Ameriku, istočno od Anda. Jaguarundi je vitka mačka srednje veličine. Boja krzna mu je jednolična sa dvije različite varijante: sivom i crvenom. Ima izduženo tijelo sa relativno kratkim nogama, malom uskom glavom, malim okruglim ušima, kratkom njuškom i dugim repom.

Na IUCN-ovom Crvenom popisu, jaguarundi je od 2002. godine označen kao “najmanji stepen zabrinutosti” (LC).

## Etimologija i klasifikacija 
Naziv "jaguarundi" dolazi od starogvaranijske riječi ***yaguarundi***, koja nalikuje starotupijskoj riječi ''yawaum'di*, što znači "tamni jaguar".

Francuski prirodnjak Étienne Geoffroy Saint-Hilaire je 1803. godine dao opis za dva jaguarundijeva krzna i dvije lobanje sa nepoznatih lokacija u Srednjoj Americi i predložio naučni naziv *Felis yagouarundi*.

Rodni naziv *Herpailurus* predložen je od strane ruskog prirodnjaka Nikolaja Severcova 1858. godine. Nakon toga su pojedini autori klasificirali jaguarundija u rod *Puma* zajedno sa pumom (*P. concolor*). Filogeografske analize uzoraka jaguarundija uzetih širom njegovog staništa ukazale su da ne postoje genetski dokazi za klasifikaciju u rod *Puma*. IUCN-ova Grupa stručnjaka za mačke (eng. *Cat Specialist Group*) je 2017. godine uradila reviziju klasifikacije mačaka i svrstala jaguarundija kao jedinog predstavnika roda *Herpailurus*.

Najbliži srodnik jaguarundija je puma, a potom gepard.

## Obilježja 
Jaguarundi je mačka srednje veličine, vitke građe i jednolične boje krzna i značajno se po vanjskom izgledu razlikuje od drugih mačaka neotropika, kao što su male, pjegaste mačke iz roda *Leopardus*.

Jaguarundi dijeli pojedina obilježja sa životinjama iz porodice kuna, poput vidri i lasica – ima izduženo tijelo sa relativno kratkim nogama, malom uskom glavom, malim okruglim ušima, kratkom njuškom i dugim repom. Dužina tijela bez repa je između 53 i 77&nbsp;cm; dužina repa je između 31 i 52&nbsp;cm. Otprilike je duplo veći od domaće mačke (*Felis catus''), sa visinom od približno 36&nbsp;cm u ramenima i težinom od 3,5 – 7&nbsp;kg, a prijavljeni su i primjerci koji su težili oko 9&nbsp;kg. Mužjaci su nešto veći od ženki.

## Rasprostranjenost i stanište 
Jaguarundi nastanjuje različite tipove staništa, od tropskih kišnih šuma i bjelogoričnih šuma do polupustinja i pustinja. Također se može pronaći i u maglovitim šumama, mangrovim šumama i savanama. Za razliku od margaja, ocelota i tigraste mačke, jaguarundi također nastanjuje i otvorene površine.

Raspon staništa mu je od srednje Argentine na jugu do sjevernog Meksika, kroz Srednju i Južnu Ameriku istočno od Anda – čime jedino zaostaje za pumom. Međutim, nije svaki dio njegovog staništa jednako proučen. Jaguarundi je u velikom broju prisutan u Brazilu, Peruu i Venecueli, a potencijalno istrijebljen u Sjedinjenim Američkim Državama. glodari i mali sisari. Jaguarundi je također sposoban savladati nešto veći plijen poput domaće živine, riba, marmozeta, zečeva i oposuma. Proučavanja su pokazala i meso manjih jelena u njegovoj ishrani, vjerovatno u vidu strvine. Pokazano je da mu u ishranu ulaze i pojedine trave.

## Razmnožavanje 
Proučavanja su pokazala da se jaguarundiji pare tokom cijele godine, sa većom aktivnošću u različitim vremenskim periodima i različitim lokacijama koje nastanjuju; na primjer, u Meksiku je parenje jaguarundija najaktivnije u januaru i martu.

Nakon gestacijskog perioda od nekih 70 do 75 dana, jaguarundiji kote od jednog do četiri mladunca i podižu ih u gustom šipražju ili nekom šupljem drvetu.

Postaju spolno zreli u dobi od 1-3 godine. Životni vijek u zatočeništvu može dostići i 15 godina.

## Reference 
## Vanjski linkovi 
* 
* 
* 

Kategorija:Mačke
Kategorija:Životinje